Diari Oficial de la Generalitat Valenciana


Sumari del DOGV 5713, del 28-02-2008 (2008/2226)

RESOLUCIÓ de 15 de febrer de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 16 de novembre de 2007, per la qual es convoquen ajudes per a realitzar campanyes de sensibilització ciutadana en matèries relatives a la igualtat d'oportunitats entre hòmens i dones.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5713

Data del DOGV
:   28-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2226


Data del document
:   15-02-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dona
    * aprenentatge professional
    * integració social
    * suport econòmic
    * administració local
    * ajuda pública

RESOLUCIÓ de 15 de febrer de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 16 de novembre de 2007, per la qual es convoquen ajudes per a realitzar campanyes de sensibilització ciutadana en matèries relatives a la igualtat d'oportunitats entre hòmens i dones. [2008/2226]  
L'Ordre de 16 de novembre de 2007, publicada en el DOCV número 5.648, de data 27 de novembre de 2007, per la qual es convoquen ajudes per a fer campanyes de sensibilització ciutadana en matèries relatives a la igualtat d'oportunitats entre hòmens i dones a realitzar en l'exercici de 2008, va ser tramitada d'acord amb el que disposa l'Ordre de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les dites ajudes a l'aprovació dels crèdits corresponents.  
Aprovada i publicada la Llei 15/2007, de 27 de desembre, de Pressupostos de la Generalitat, per a l'exercici de 2008 (DOCV núm. 5.670, de data 31 de desembre de 2007), en aplicació del que establix la disposició addicional única de l'esmentada Ordre, i de conformitat amb el que preceptua l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 16 de novembre de 2007.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat i atés el que disposa el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar les ajudes regulades en l'Ordre de 16 de novembre de 2007, de la conselleria de Benestar Social, per a dur a cap campanyes de sensibilització ciutadana en matèries relatives a la igualtat d'oportunitats entre hòmens i dones a realitzar en l'exercici de 2008 (DOCV núm. 5.648, de 27 de novembre de 2007), que es relaciona a continuació, a càrrec del programa pressupostari 323.10. Promoció de la dona.  
1. Denominació: Campanya sensibilització en matèria d'igualtat d'oportunitats.  
Línia de subvenció: T2790  
Consignació pressupostària: 70.920,00 euros  
Procedència i quantia dels fons:  
Propis no condicionats: 70.920,00 euros  
Segon  
De conformitat amb la normativa vigent per a l'exercici de 2008, el règim de pagaments de les ajudes regulades en esta ordre s'assimilarà al d'aquelles que van dirigides al finançament de programes d'actuació i activitats de servicis socials especialitzats incloses en l'article 34, c, 2n, de la Llei 15/2007, de 27 de desembre, de Pressupostos de la Generalitat per a l'exercici de 2008 (DOCV núm. 5.670, de 31 de desembre de 2007), que establix els supòsits d'excepció al règim general de lliuraments. A este efecte, una vegada concedida l'ajuda, podrà lliurar-se immediatament fins un 60% del seu import, i el 40% restant s'abonarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.   
Tercer  
Els crèdits publicats tenen el caràcter de màxims i no podran concedir-se subvencions una vegada esgotats, circumstància esta que caldrà publicar en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 15 de febrer de 2008.- El conseller de Benestar Social i vicepresident tercer del Consell: Juan Gabriel Cotino Ferrer.